# Csongrád Város Polgármesterétől

**„M ”**

Száma: FJL/970-1/2022

Témafelelős: Kecskés Nikoletta

**E L Ő T E R J E S Z T É S**

**Csongrád Városi Önkormányzat Képviselő-testületének**

**2022. december 5-én tartandó rendkívüli ülésére**

*Tárgy: Csongrád város új településrendezési eszközök készítése során az Étv. 7. § (3) e) pontjának való megfelelés igazolása*

**Tisztelt Képviselő-testület!**

A Csongrád Városi Önkormányzat 16/2021. (II.18.) önkormányzati határozatban új településrendezési koncepció és településrendezési eszközök, valamint új településképi rendelet és új arculati kézikönyv készítését döntötte el a vonatkozó jogszabályok alapján.

Csongrád Városi Önkormányzat Képviselő-testülete a 42/2022. (II.24.) önkormányzati határozattal elfogadta és jóváhagyta Csongrád Város Településfejlesztési Koncepcióját.

Csongrád Város új településrendezési eszközeinek véleményeztetése és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet előírásainak megfelelően történt.

Az 1997. évi LXXVIII. törvény (továbbiakban: Étv.) az épített környezet alakításáról és védelmének 7.§ (3) e.) pontjának megfelelően az új településrendezési eszközök készítése során történt módosítások, amelyek a település beépítésére szánt terület növelését célozzák, minden esetben olyan használati célt szolgálnak, amelyek elhelyezéséhez a város már beépítésre kijelölt területén belül nincs megfelelő terület.

A fentiekre tekintettel, a határozati javaslatban foglaltak szerint döntöttem.

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a *Csongrád város új településrendezési eszközök módosítása során az Étv. 7. § (3) e) pontjának való megfelelés igazolását* és az alábbiak szerint dönt:

Az új településrendezési eszközök készítése során történt módosítások, amelyek a település beépítésére szánt terület növelését célozzák, minden esetben olyan használati célt szolgálnak, amelyek elhelyezéséhez a város már beépítésre kijelölt területén belül nincs megfelelő terület.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda

Csongrád, 2022. december 2.

Bedő Tamás

polgármester